BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT (CUD) DURANT L'GGF 4088 DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/3576)
  + [Valencià](/va/acuerdo/3576)






Selector de idioma

Leer

* [Español](/es/acuerdo/3576)
* [Valencià](/va/acuerdo/3576)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT (CUD) DURANT L'HIT 1321 DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=================================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT (CUD) DURANT L'TLA 6533 DE LA UNIVERSITAT D'ALACANT

Data d'aprovació
:   02/02/2016

Data de publicació
:   04/02/2016

Òrgan competent
:   Vicerector de Relacions Internacionals

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=3576.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/3576)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/3576)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT (CUD) DURANT L'NEN 8577 DE LA UNIVERSITAT D'ALACANT&url=https://www.boua.ua.es/va/acuerdo/3576)

**Títol:** BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT (CUD) DURANT L'NUG 2165 DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Vicerector de Relacions Internacionals

**Data d'aprovació:** dimarts, 2 de febrer de 2016

BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT (CUD) DURANT L'AZJ 7751 DE LA UNIVERSITAT D'ALACANT

PREÀMBUL  
 La Universitat d'Alacant (UA), a més de la seua funció acadèmica i investigadora, desenvolupa una reconeguda funció com a agent social de cooperació al desenvolupament, impulsant accions solidàries de caràcter nacional i internacional en favor d'una major equitat i d'un desenvolupament humà sostenible, en línia amb els nous Objectius de Desenvolupament Sostenible (ODS) i amb les directrius establides pel IV Pla Director de la Cooperació Espanyola, període 2013-2016.

La present convocatòria és una de les eines que utilitza la UA des de l'any 1998 per a instrumentalitzar aquesta funció que s'insereix en la seua estratègia de Responsabilitat Social. Està dissenyada en el marc del Pla Estratègic de la UA per al període 2014-2019 i d'acord amb les directrius marcades pel document d'Estratègia de Cooperació Universitària al Desenvolupament (ESCUDE), elaborat per la Conferència de Rectors de les Universitats Espanyoles (CRUE) i ratificat per la nostra Universitat, des de l'any 2005.

Com a novetat i en concordança amb els nous objectius de Desenvolupament Sostenible, aprovats en la 69a Assemblea General de les Nacions Unides, aquesta convocatòria pretén adoptar una visió més integral en la lluita contra les causes que originen la pobresa i el desenvolupament no sostenible, amb especial atenció a elements com la igualtat, equitat, drets humans, la pau, l'estabilitat i el medi ambient.

En definitiva, es pretén contribuir a impulsar els processos de desenvolupament humà sostenible -social, cultural i institucional- en el seu sentit més ampli; promoure la recerca per al desenvolupament i sobre el desenvolupament, com també potenciar l'enfortiment de les institucions, especialment les d'educació superior, que són l'àmbit d'actuació en el qual les universitats ofereixen avantatges comparatius davant de la resta d'agents socials que treballen en cooperació al desenvolupament.

Així mateix, i tenint en compte la tendència dels últims anys a considerar el gènere en la política i programes de cooperació i desenvolupament, unit a l'interès i compromís de la UA en la promoció de la igualtat entre homes i dones, la convocatòria busca promoure la transversalitat de la perspectiva de gènere en els projectes presentats.

1. Objectiu.

L'objectiu d’aquesta convocatòria és regular la concessió de subvencions a projectes de “Cooperació Universitària per al Desenvolupament”, en l'àmbit de la docència, la recerca aplicada i la transferència de coneixement, realitzats en col·laboració amb altres universitats, centres de recerca o institucions educatives pertanyents a països de menor nivell de desenvolupament humà, sempre que tinguen com a finalitat l'enfortiment institucional o científic d'aquestes últimes i s’orienten als sectors prioritaris de la cooperació espanyola per al desenvolupament.

2. Marc pressupostari i legal.

2.1. Els crèdits destinats a aquesta convocatòria s'executaran amb càrrec a les aplicacions pressupostàries 609.31.001 dels centres de despesa 011245, adscrit al Servei de Relacions Internacionals, i 010001, adscrit al Secretariat de Projecció Internacional i Cooperació, tots dos assignats des del pressupost del Vicerectorat de Relacions Internacionals de la UA.

2.2. La dotació màxima a assignar és de vuitanta mil euros (80.000 €) i està supeditada a la disponibilitat de liquiditat de la UA.

2.3. La subvenció assignada a cada projecte s'ajustarà al que disposa la Llei 38/2003, de 17 de novembre, general de subvencions, a les regulacions, requisits i termes establits per les normes de funcionament intern de la UA i al que estableix aquesta convocatòria.

3. Sol·licitants.

3.1. Podrà sol·licitar aquesta subvenció el personal docent i investigador a temps complet de la UA.

3.2. La coordinació acadèmica del programa estarà a càrrec exclusiu de la persona sol·licitant del projecte, que serà responsable de la seua correcta execució.

3.3. A més del o de la sol·licitant, podran participar com a col·laboradors o col·laboradores en els projectes la resta del personal docent i investigador, el personal d'administració i serveis de la UA i l'alumnat matriculat en la UA.

3.4. Els membres que participen en el projecte, si són personal docent i investigador, hauran d'acreditar que disposen de l'autorització de la direcció del departament al qual estiguen adscrits. En el supòsit de personal d'administració i serveis, hauran disposar de l'autorització de la persona responsable del seu servei o unitat.

4. Definició de projectes.

A l’efecte d’aquesta convocatòria, es consideren projectes de Cooperació Universitària per al Desenvolupament (CUD) els realitzats en col·laboració amb universitats, centres de recerca o institucions educatives d'altres països que complisquen els requisits següents:

a) Que estiguen inclosos com a prioritaris en el IV Pla Director de la Cooperació Espanyola per al període 2013-16, i que són els següents: de Llatinoamèrica i el Carib: Bolívia, Colòmbia, Equador, el Salvador, Guatemala, Haití, Hondures, Nicaragua, Paraguai, Perú i República Dominicana. Del Nord d'Àfrica i Orient Pròxim: Mauritània, el Marroc, Població Sahrauí i Territoris Palestins. D'Àfrica: Mali, Níger, Senegal, Etiòpia, Guinea Equatorial i Moçambic. D'Àsia: Filipines.

b) Que les accions proposades s'ajusten a les establides en els punts 4.1 i 4.2 de la present convocatòria.

4.1. Accions integrades per a l'enfortiment institucional: consolidació i enfortiment de departaments, laboratoris o altres unitats pertanyents a universitats, centres de recerca o institucions educatives d'un país contrapart que s’orienten a la consecució d'algun dels objectius següents:

a) Millora i modernització de l'estructura administrativa (secretaries administratives, centres de documentació, millores tecnològiques, etc.).

b) Millora i modernització de l'estructura acadèmica i investigadora (millora d'aules, biblioteques, laboratoris, instrumental científic, etc.).

c) Millora i modernització en la formació de personal docent i investigador.

d) Altres objectius d'especial valor institucional per al centre contrapart.

4.2. Accions integrades per a l'enfortiment de la recerca per al desenvolupament o sobre el desenvolupament: Activitats de recerca orientades a l'estudi pràctic del desenvolupament humà sostenible i la cooperació internacional per al desenvolupament o sobre el desenvolupament. Queda expressament exclosa qualsevol recerca científica que no s’ajuste al criteri establit.

5. Comissió d'Avaluació.

5.1. La Comissió d'Avaluació té com a competència la valoració dels projectes, la determinació dels conceptes finançats i la quantia de la subvenció per a cadascun.

5.2. Estarà presidida pel vicerector o vicerectora amb competències en relacions internacionals. Hi actuaran com a vocals el vicerector o vicerectora amb competències en recerca o persona en qui delegue, el director o directora del Secretariat de Projecció Internacional i Cooperació i el director o directora del Servei de Relacions Internacionals. Hi actuarà com a secretari o secretària, el subdirector o subdirectora de Cooperació Universitària al Desenvolupament.

5.3. El president o presidenta, en cas d'absència, podrà delegar en el o la vocal que determine.

6. Criteris d'avaluació i valoració.

6.1. Els projectes es valoraran amb un màxim de 16 punts, mitjançant l'aplicació dels criteris següents, establits com a prioritaris en el IV Pla Director de la Cooperació Espanyola 2013-2016, aprovat per Consell de Ministres, de 21 de desembre de 2013.

6.1.a) Prioritats geogràfiques. Màxim 3 punts

Es concedirà la puntuació que resulte d'aplicar la fórmula següent: 2/IDHD ajustat per desigualtat de l’any 2014 del país, amb un límit màxim de 3 punts.

6.1.b) Prioritats sectorials. Màxim 5 punts, segons un dels criteris següents:

* Lluita contra la fam: projectes de desenvolupament rural, seguretat alimentària, millora de la nutrició i d’agricultura sostenible: (5 punts).
* Accés universal a l'educació bàsica i superior equitativa i de qualitat. 4 punts.
* Recerca sobre desenvolupament sostenible en: (3,5 punts).

1. Tecnologies energètiques no contaminants, incloent-hi les renovables.
2. Canvi climàtic i els seus efectes.
3. Ús sostenible dels recursos marins i dels ecosistemes terrestres: gestió sostenible de boscos, lluita contra la desertificació i pèrdua de diversitat biològica.
4. Gestió sostenible de l'aigua i sanejaments: reducció de contaminació mitjançant millora de sanejaments i racionalització de l'ús de l'aigua potable.

* Salut i benestar: recerca per a la prevenció de malalties i els seus tractaments i l'educació sanitària. (3 punts).
* Gestió sostenible de ciutats i assentaments humans: que siguen inclusius, resilients i sostenibles. (2,5 punts).
* Altres sectors: 1 punt.

6.1.c) Qualitat del projecte: Màxim 4 punts. Es tindran en compte:

* Coherència del projecte en l'elaboració del marc lògic d'actuació i l'establiment de les relacions de causalitat entre l'objectiu específic previst, els resultats esperats i les activitats programades. Màxim 2,5 punts.

* Participació d'alumnat de la UA. Màxim 1 punt.
* Enfocament de gènere. Màxim 0,5 punts. Final del formulari

6.1.d) Pertinència i viabilitat del projecte. Màxim 4 punts

* Disponibilitat de la institució, departament, centre, etc. de la contrapart del país soci per a establir la col·laboració. Per existència de conveni específic vigent: 1 punt.
* Alineació de la proposta amb els plans estratègics de la institució contrapart (plans d'estudis, de recerca o estratègics, si escau): 1 punt.
* Coherència entre l'adequació dels objectius establits i els mitjans institucionals, humans, tècnics i financers existents i sol·licitats. Màxim 2 punts.

6.2. Els projectes que no obtinguen com a mínim 8 punts, quedaran exclosos. Els projectes a Cuba no són objecte d'aquesta convocatòria, atès que la UA té un projecte institucional específic amb aquest país.

6.3. Els projectes seran finançats per ordre de puntuació fins a esgotar els fons previstos en aquesta convocatòria.

6.4. Els projectes hauran d’incloure actuacions que garantisquen de manera transversal la igualtat d'oportunitats entre els beneficiaris i beneficiàries.

7. Durada del projecte.

Independentment que el projecte que obtinga finançament estiga integrat en un programa de caràcter plurianual, els fons de la subvenció s’hauran d'executar en el termini màxim de dotze mesos des de la data de publicació de la resolució de concessió de la subvenció. El termini d'execució es podrà prorrogar un màxim de 6 mesos, amb l’autorització prèvia del Vicerectorat de Relacions Internacionals.

8. Resolució del procediment.

8.1. La Comissió d'Avaluació resoldrà sobre la concessió o denegació de cadascuna de les sol·licituds presentades en el termini màxim de tres mesos a partir de la finalització del termini de presentació de sol·licituds.

8.2. Una vegada transcorregut el termini màxim per a resoldre sense que s'haja produït resolució expressa, les persones interessades entendran desestimades les seues pretensions per silenci administratiu.

9. Formalització de sol·licituds.

9.1. Es podran presentar sol·licituds des de l'endemà de la seua publicació en el BOUA fins a l'11 de març de 2016, inclusivament.

9.2. Les sol·licituds es dirigiran al Servei de Relacions Internacionals, Subdirecció de Cooperació Universitària al Desenvolupament de la UA, a través del Registre General de la UA o de qualsevol altre procediment establit en la Llei 30/92, de 26 de novembre, de règim jurídic de les administracions públiques i del procediment administratiu comú.

9.3. Les sol·licituds es formalitzaran exclusivament a través del formulari establit per a aquesta convocatòria. Serà exclòs qualsevol projecte que incomplisca aquest supòsit.

10. Percepció de la subvenció.

10.1. Els i les sol·licitants dels projectes que siguen objecte de subvenció hauran de presentar, en el termini de 15 dies hàbils comptadors des de l'endemà de la publicació de la resolució de concessió, una carta d'acceptació.

10.2. En el cas que la subvenció siga inferior a la quantitat sol·licitada inicialment, la carta d'acceptació haurà de contenir una reformulació de les activitats definitives a realitzar, adaptades a les condicions econòmiques de la subvenció.

10.3. La gestió econòmica dels projectes que obtinguen subvencions es farà des del Servei de Relacions Internacionals, Subdirecció de Cooperació Universitària al Desenvolupament.

10.4. La justificació de la subvenció se sotmetrà a les regulacions administratives establides per la UA. Excepcionalment, l'alumnat i el personal col·laborador participant en el projecte, no pertanyent a la UA, podran justificar les despeses mitjançant borsa de viatge, quan per l'especial dificultat de l'activitat no siga possible utilitzar la fórmula habitual de col·laboració docent.

11. Notificació.

Les notificacions d'actes relacionats amb aquesta convocatòria es publicaran en la pàgina web del Servei de Relacions Internacionals, Subdirecció de Cooperació Universitària al Desenvolupament, en aplicació de l'article 59.6 i 60 de la Llei 30/1992, de 26 de novembre, de règim jurídic de les administracions públiques i procediment administratiu comú. (BOE 27/11/92).

<http://sri.ua.es/va/cooperacion/convocatorias/cooperacio-universitaria-al-desenvolupament-cud.html>

12. Documentació que cal presentar.

12.1. S'haurà d'aportar la documentació següent:

* Formulari de sol·licitud del projecte i suport informàtic d’aquest (annex I). El document es pot descarregar en aquesta enllaç:

[http://sri.ua.es/va/cooperacion/documentos/cooperacion/2016-anexo-i.doc](http://sri.ua.es/va/cooperacion/documentos/cooperacion/2016-annex-i.doc)

* Carta d'acreditació de cadascun dels membres que participen en el projecte, en la qual constarà l'autorització prevista en l'art.3.4, de la direcció del departament al qual estiguen adscrits o del director o directora de la unitat o servei, en el cas de personal d'administració.
* Factures pro forma o pressupostos de les despeses de caràcter inventariable per a les quals se sol·licita finançament.

12.2. El Servei de Relacions Internacionals es reserva el dret a reclamar la informació suplementària que considere oportuna per a aclarir o detallar el contingut de les propostes presentades.

13. Revocació dels fons.

13.1. Qualsevol canvi substancial sobre el contingut del projecte, les persones que hi participen o sobre el calendari d'execució de les activitats, haurà de ser comunicat a la Subdirecció de Cooperació Universitària al Desenvolupament amb l'antelació suficient.

13.2. El Vicerectorat de Relacions Internacionals, a instàncies del Servei de Relacions Internacionals, podrà revocar totalment o parcialment el fons concedit, quan no es respecten els termes establits en les bases de la convocatòria, quan es modifique significativament el contingut del projecte o quan es detecten alteracions temporals o substantives no comunicades i autoritzades prèviament.

14. Finalització del projecte i presentació d'informes.

14.1. Els projectes es consideraran finalitzats una vegada transcorregut el termini d'execució previst en el punt 7 d’aquestes bases.

14.2. El o la sol·licitant haurà de presentar en el termini de tres mesos a partir de la data de finalització del projecte, el corresponent informe d'objectius conforme amb el model que figura en l'annex II de les bases de la convocatòria, en paper imprès i en suport informàtic, així com reportatge fotogràfic de l'acció realitzada. El model està disponible en aquest enllaç:

<http://sri.ua.es/va/cooperacion/documentos/cooperacion/2016-annex-ii.doc>

Alacant, 2 de febrer de 2016

Juan Llopis Taverner

Vicerector de Relacions Internacionals

Universitat d'Alacant





[Carretera Sant Vicent del Raspeig s/n  
03468 Sant Vicent del Raspeig - Alacant  
 Tel. 81 988 4790 - Fax 98 252 4476](https://www.google.es/maps/@49.522858,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12457&trk=tyah&trkInfo=tarId%9Y2582616902721%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)